Avinhonet de Lauragués

Avinhonet de Lauragués (Avignonet-Lauragais en francés) es una comuna lengadociana situada dins lo departament de la Nauta Garona e la region administrativa d', ancianament de Miègjorn-Pirenèus.

 Geografia 
Comuna de l'airal urban de Tolosa situada en Lauragués entre Tolosa e Castèlnòu d'Arri sus la rota RD813 (ex RN 113) prèp de l'Autorota de las Doas Mars. Lo vilatge se reconeis dempuèi la rota per la preséncia de las eolianas mogudas pel vent d'autan. Lo canal de las Doas Mars li passa al pè. Lo Pòrt Lauragués es una alta autorotièra e portuària situada sus la comuna.

Lo vilatge es situat a l'extrèm Nòrd-Èst del departament de la Nauta Garona al tèrme del departament francés d'Aude prèp del pas de Naurosa, aigavèrs entre Mediterranèa e Atlantic. La comuna es la pus granda del canton de Vilafranca de Lauragués. Al nòrd i a la Montanha Negra e fòrça puèges d'ont s'espandisson de rius cap a l'Èrs Mòrt e lo Fresquèl. Al sud se trapa la plana de Lauragués e al luènh la sèrra dels Pirenèus.
vignette|upright=1.6|centre|Comunas a l'entorn.
Perimètre del territòri

Toponimia
Avinhonet, atestat de Avinione en 1150, es, segon Dauzat e Negre, un transferiment d'Avinhon, ambe'l sufixe diminutiu -et Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 42Ernest Nègre, Toponymie générale de la France, volume III, n° 30 204.
Émile Connac fornís d'atestacions : Avinio, Avinione, sense data, Avinhonet en 1228, Avinionet en 1242, Avignonem en 1205, Avynioneto en 1229, Castrum d'Avinioneto en 1244, Vignonet en 1591-93, Avignon en 1713, 1787 Émile Connac Dictionnaire topographique du département de la Haute-Garonne, manuscrit, 1882, Vol. 1, p. 117-118, cercar sus Gallica.

Istòria
Lo vilatge es conegut per lo masèl dels inquisitors del catarisme. Lo 28 de mai de 1242, lo tribunal d'Inquisicion, dirigit per Guilhèm Arnaut e Estève de Sant Tibèri se teniá dins la ciutat. Los òmes dirigits per Pèire Rogièr de Mirapeis e ajudats pels abitants d'Avinhonet, massacrèron al dormir los inquisitors e sas gents, amb de pigassas, ne tuant onze. Foguèt un dels darrièrs actes de resisténcia abans lo sètge de Montsegur.

Pendent l'Ancian Regime, Avinhonet èra de la diocèsi civila de Sant Pàpol, doncas de la província de Lengadòc, de la generalitat de Tolosa, de la diocèsi de Sant Pàpol e de la senescauciá de Lauragués. En 1790, Avinhonet èra caplòc de canton, en l'an IX, del canton de Vilafranca. Le vocable de la glèisa es Nòstra Dòna. Avignonet venguèc oficialament Avignonet-Lauragais per decret del 22 de junh 1921 Dictionnaire des localités de la Haute-Garonne, p. 3 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html.

Dins la comuna actuala, i aviá autras tres parròquias del temps de l'Ancian Regime :
 de la diocèsi de Tolosa, Daps o Dax (glèisa de Nòstra Dòna) Dictionnaire des localités de la Haute-Garonne, p. 14 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html; 
 de la diocèsi de Sant Pàpol e de la senescauciá de Lauragués, respectivament Sant Aciscle e Sant Breç Dictionnaire des localités de la Haute-Garonne, p. 39 e 40 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html.

Lo blat es la cultura principala de la plana de Lauragués dempuèi l'epòca galloromana. Mas es al sègle XV que lo pastèl rend la region rica. Mas l'indigòt vengut d'America concurréncia lo pastèl e lo blat tornèt èsser la ressorsa principala del país a partir del sègle XVI.

Administracion

 Abans la refòrma cantonala de 2014, aplicada en 2015, la comuna èra del canton de Vilafranca de Lauragués; es ara del canton de Revèl.

Demografia

 En  la populacion èra de  abitants e la densitat èra de  ab/km².

Lòcs e monuments
 La glèisa Nòstra Dòna dels miracles, començada en 1385 a un cloquièr octogonal amb una eleganta torreta de grases e coronada per una flècha gotica. Dedins, un quadre de 1631 remembra lo masèl del 28 de mai de 1242.
 Le crosat d'Avinhonet e la Torre pebrièra de 1352.
 Ancians molins de vent.
 Centrala eoliana de dètz eolianas N50 (de  e de  de diamètre), per una poténcia globala de  e doas novèlas eolianas installadas en febrièr de 2008.

 Véser tanben
 Comunas de la Nauta Garona

Nòtas e referéncias

Categoria:Comuna de la Nauta Garona
Categoria:Comuna de Lauragués